Downloaded from YTS.MX
Official YIFY movies site: YTS.MX
A NETFLIX SAJÁT GYÁRTÁSÚ DOKUMENTUMFILMJE
Milyen hihetetlen látvány ez
a mexikóvárosi Azteca Stadionban!
Nem hiszem, hogy a világon bárhol
lett volna ehhez fogható légkör.
A mai napon ünnepélyesen megnyitom
a kilencedik labdarúgó-világbajnokságot,
a Jules Rimet-kupát!
Ezennel kezdetét veszi az 1970-es világbajnokság!
Apám egyszer azt mondta:
„A futballba mindent bele kell adnod!”
Pelé a világ egyik leghíresebb labdarúgója, minden szem rátapadt.
Az ő lábaitól várják a brazilok világbajnoki címét. Szüntelenül követik…
Pelé elrejtőzött.
Ez Pelé negyedik világbajnoksága.
Az imádat odáig fajult, hogy szinte rabbá vált.
Emberrablással vagy egyenesen gyilkossággal fenyegették.
A média szerint
nem voltam képes a visszatérésre, nem voltam jó formában.
Pelé teljesítménye sokat romlott. Már nem a régi önmaga.
Nagy nyomás nehezedett rám.
Elég a rizsából!
Harcra fel!
A világbajnokság fontos volt az országnak.
De abban a pillanatban
nem akartam Pelé lenni.
Nem tetszett, nem akartam.
Imádkoztam…
„Istenem, segíts! Ez az utolsó világbajnokságom.”
A braziloknak most szükségük van Pelére.
…szükségük van Pelére.
Pelé!
A nagy Pelé!
Pelé!
Pelé nem olyan jó, mint régen.
Pelé!
Brazília a hazám.
A legkedvesebb számomra.
Ebben az országban jöttem világra.
Brazília fiatal ország volt, sokak számára ismeretlen.
Emlékszem, hogy a nagyszüleim hordták a tűzifát.
Méghozzá lovasszekérrel.
Úgy tíz éves koromban sokat lovagoltam.
Azt sem tudtam, hogy léteznek más országok.
Brazília volt számomra a világ legszebb országa.
A semmiből jöttünk, alig volt valamink.
Nagyon szegények voltunk, de tudtunk dolgozni.
Édesapám dolgozott.
KÜLVÁROSI BAJNOKSÁG, 1946. 2. MECCS A SANTOSSZAL
Apám focista volt, ragadványnevén Dondinho.
Engem Dondinho fiaként ismertek.
Az volt az álmom, hogy olyan legyek, mint ő.
Őt tartottam a világ legjobb játékosának.
Ha hazajött az iskolából,
Pelé mindig az utcán focizott a barátaival.
Egyszerűen imádta a focit.
Otthon kapható volt a rosszalkodásra.
PELÉ HÚGA
Mindig is eleven gyerek volt.
Volt egy időszak apám karrierjében,
amikor megsérült, a klubja pedig sokáig nem fizetett neki.
Pelé úgy gondolta, segítenie kell otthon az anyagiakban, ezért munkát vállalt.
Cipőt pucoltam, hogy segíthessek a családomnak.
Álmodott valaha arról, hogy egy nap híres focista lesz?
Nem.
A neveltetésem révén két lábbal álltam a földön,
és ez most is így van.
Mindezt a családomnak köszönhetem.
Soha életemben nem gondoltam azt,
hogy bárkinél jobb lennék.
Szerencsés vagyok, hogy ilyen értékeket
és neveltetést kaptam a szüleimtől.
De mikor apám észrevette, hogy elég tehetséges focistának,
nagyon bátorította.
Szóval elmentek a Santoshoz.
SANTOS-I LABDARÚGÓCSAPAT
Én voltam az első a Santosban, aki találkozott Pelével.
Gyakran érkeztek hozzánk játékosok próbára, de sosem voltak jók.
Ő már az első edzésen megmutatta lenyűgöző tehetségét.
Olyan erős volt a kézfogása, hogy azt gondoltam,
inkább egy csapatban lennék vele, mintsem ellene!
Határozott fellépéssel érkezett. Semmitől sem félt.
Úgy sétált be,
mintha évek óta velünk lett volna.
Csak 16 éves voltam,
de már profi labdarúgónak mondhattam magam.
Ezután arra eszméltem,
hogy meghívtak az 1958-as világbajnokságra.
Volt némi sejtésünk róla, milyen nagyszerű játékossá válhat.
Ám amikor meghívták a nemzeti válogatottba,
majd kiugrottunk a bőrünkből.
SVÉDORSZÁG – 1958-AS VILÁGBAJNOKSÁG
„Szuper, Svédországba megyek!” – mondtam.
Azelőtt soha nem hagytam el Brazíliát.
Azt hittük, Brazíliát jól ismerik Európában,
de nem így volt.
Néhány svéd gyerek
az arcomat tapogatta, én meg
nem értettem, mi folyik, miért tapogatnak.
Nézegették a kezüket, hogy biztos lejött róla a festék!
Még soha nem láttak fekete embert.
Brazíliát akkoriban nem tekintették futballnemzetnek.
BRAZÍLIA
Távolról sem voltunk favoritok.
Egy cingár kölyköt láttam,
akinek éreznie kellett volna
a világbajnokságra szóló meghívás miatt ránehezedő nyomást,
de nem érezte.
Nagyon magabiztos volt.
BRAZÍLIA–WALES NEGYEDDÖNTŐ
A göteborgi negyeddöntő napja.
Néhány újságíró szerint túl fiatal voltam a részvételhez,
nem volt elég tapasztalatom.
Apám viszont mindig azt mondta:
„Ne aggódj, fiam! Higgy magadban!
A pályán mind egyformák vagytok.”
Ez sok erőt adott nekem.
…a labda Peléhez kerül, ő átveszi az irányítást, és lő! Gól!
Pelé gólt szerez Brazíliának!
Gól!
BRAZÍLIA–WALES 1 : 0
BRAZÍLIA–FRANCIAORSZÁG, ELŐDÖNTŐ
Vavé keresztbe passzolja, Abbes bukja. Pelé lő, és gól!
Átveszi az irányítást, lő…
Pelé!
BRAZÍLIA–FRANCIAORSZÁG 5 : 2
Pelé, aki ilyen csodás szerepet játszott a győzelemben, 17 éves.
Brazília sokszor közel került a világbajnoki címhez, de mindig kiesett.
1950-ben a győzelem várományosai voltak,
Uruguay döbbenetes módon mégis 2 : 1-re verte őket.
A világbajnokságot 1950-ben Brazília rendezte meg.
Gyerek voltam.
Amikor 1950-ben Brazília adott otthont a világbajnokságnak,
komoly esély volt rá, hogy Brazília történelmet írjon
és maga mögött hagyja kedvezőtlen múltját.
Akkoriban nem volt televízió, így csak a stadionban lévők látták. Köztük voltam.
ÍRÓ
A Maracanã Stadionban 200 000 szurkoló gyűlt össze.
Brazília eltökélte:
minden tőle telhetőt megtesz,
hogy világhírnévre tegyen szert
a labdarúgás révén.
Brazil honfitársaim, már csak percek kérdése,
és világbajnokokká váltok!
Mi megtartottuk a szavunk, felépítettük ezt a stadiont.
Most rajtatok a sor, nyerjétek meg nekünk a világbajnokságot!
HAJRÁ, BRAZÍLIA!
Brazília támad. Ademir büntetőterületen kívül van.
Friaça következik, lő!
Gól!
Brazília gólt szerez!
Friaça!
Brazília gólt szerez! Friaça!
Panaszkodnak…
Mindannyian a rádió köré sereglettünk,
hallgattuk és kommentáltuk a játékot.
Gyenge szerelés Bigode-tól.
Ghiggia keresztbe rúgja.
Schiaffino lő… Uruguay gólt szerez!
Schiaffino.
Egyenlítettek. Brazília visszavonulóban.
Ghiggia a jobb oldalon.
A brazil gólvonal felé fut, és lő. Gól!
Uruguay megszerzi a második gólját!
Uruguay győz 2 : 1-re.
Mindenki elcsendesült az utcákon.
Valóságos tragédia volt.
Számunkra 1950…
a nagy nemzeti kudarc éve.
A brazil drámaíró, Nelson Rodrigues
sajátos kifejezéssel illette a vereséget.
ÚJSÁGÍRÓ, PELÉ BARÁTJA
A „korcskomplexus” megtestesülésének nevezte.
Eszerint Brazília magába roskadt, kishitűvé vált,
mások nagyságát dicsérte.
„Mások nagyszerűek, mi hitványak vagyunk.” A korcs a keverék kóbor kutya.
ÚJSÁGÍRÓ
Nem tudtam, mit mondhatnék apámnak,
mert sírt.
Végül azt mondtam: „Figyelj!
Ne aggódj, ne szomorkodj!
Megnyerem neked a világbajnokságot!”
Uruguay az 1950-es világbajnok.
A brazil közönség maga alatt van.
Perceken belül kezdődik a mérkőzés.
Brazília küzd Svédországgal a világbajnokság döntőjében.
BRAZÍLIA–SVÉDORSZÁG, AZ 1958-AS VILÁGBAJNOKSÁG DÖNTŐJE
Kezdetét veszi az 1958-as világbajnokság döntője.
Ígéretes játék. Megáll, cselez, célőz, lő…
És berúgja.
Liedholm gólt lő Svédországnak!
Svédország–Brazília 1 : 0.
Svédország vezet.
Vajon visszavág-e Brazília?
Mind erre a kérdésre vagyunk kíváncsiak.
Újabb katasztrófa lesz?
Itt jön Djalma. Vavá utoléri Pelét.
Pelé irányít. Nahát, az a lövés!
Micsoda lövést látunk Pelétől!
Nilton Santos közeledik a büntetőhöz.
Passzol Pelének, Pelé átveszi.
Micsoda csel! Lő, és gól!
Micsoda remek gól Pelétől!
Őstehetség volt.
Nemsokára rájöttünk,
hogy, akit látunk,
az minden idők legjobb játékosa lesz.
Semmi kétség.
Orlando. Orlando…
Pelé. Kifelé Zagallóhoz.
Befelé Peléhez…
Pelé ugrik, és befejeli!
Pelé!
Brazília világbajnok!
BRAZÍLIA–SVÉDORSZÁG 5 : 2
Akár egy álom!
Elképesztő volt.
Aznap éjjel nem aludtam.
Meg akartam tudni, hogy az emberek otthon, Brazíliában, különösen a családtagjaim
hallgatták-e a meccset.
Látták-e, amikor belőttem a gólokat?
Odanézzenek!
A tömeg majdnem elsodor egy idős hölgyet!
Az emberek ugrálnak! Kiáltoznak!
Mindenki Brazília győzelmét ünnepli,
várja, hogy üdvözölhesse nagyszerű hazatérő játékosaink.
Bebizonyosodott, hogy Pelé az, aki végre feloldja
az úgy nevezett „korcskomplexust”.
Elérte, hogy a brazilok újból szeressék maguk.
Ez szimbolikusan nem kis jelentőséggel bír.
VILA BELMIRO STADION, SANTOS LK
- Pelé volt a nap hőse. - Úgy ám!
Bárhová ment, a nevét skandálták.
Amikor odajöttek hozzánk, szóltunk, hogy „Odanézzenek, ott van Pelé!”
Mindenki odasereglett, majd megszakadtunk a nevetéstől.
A lányok udvarlójuknak akarták Pelét,
a fiúk a testvérüknek. A szülők szerették volna, ha Pelé a fiuk.
Mindenki azt kívánta, bár Pelé lenne a szomszédja.
Mert elragadó személyiség volt.
ÚJSÁGÍRÓ
A természetes karizmája
igazi sztárrá tette őt.
Innentől kezdve a státusza egyre csak nőtt.
Már-már főméltóságként tekintettek rá,
a feketék, a fehérek és a félvérek egyaránt.
Ő lett a brazil emancipáció jelképe.
Magam is átéltem azt az örömöt, amit mindenki.
A Pelé-lázat.
POLITIKUS
A favelákban élő szegény kisfiúk
magukat látták Pelében és azt mondták: „Olyan akarok lenni, mint Pelé!”
A legösztönzőbb példaképünk volt, aki csak lehetett
szegény fekete fiúk között.
Ki sem léphettem a házból. Mindenhol ott voltak, amerre mentem.
Nem tudtam, mit tegyek.
Apám barátai…
Megfeledkeztek róla,
a kis Pelé érdekelte őket helyette.
Nehéz volt alkalmazkodni a helyzethez.
Nehéz lehetett neki.
Olyan fiatal volt,
mindössze focizni szeretett volna és megmutatni a tehetségét.
Pelé!
Pelé előtt a Santos kis csapat volt.
Jelentéktelen klub.
De jött Pelé.
Pelé egymaga emelte magasabb szintre a csapatot.
Nem arról volt szó, hogy Pelé hozta volna a változást.
Ő maga volt a változás.
SAO PAULO ÁLLAMI BAJNOKA
A Santosnál játszani olyan, mint egy állandó cirkuszi mutatvány.
Beutazzák a világot a haknikért,
és Pelé, a varázslatos húzónevük, vonzza a tömeget.
A brazil kölyök még 19 éves sincs,
de talán máris a világ legjobb focistája.
Most Pelé jön… Vajon mit fog tenni?
Megvan a harmadik! Gyönyörű szép gól!
Tökélyre fejlesztette a játékát.
A labdairányítása ösztönös, macskaszerű reflexei
a világ legjobb kapusait is félrevezették.
Ön szerint maga a világ legjobb játékosa 1958 óta?
Szerintem nincs olyan, hogy valaki a világ legjobb játékosa.
Ahhoz, hogy a világ legjobb játékosa légy,
minden állásban a legjobb játékosnak kell lenned.
Az pedig elég nehéz lenne.
Pelé betöltötte a 21. életévét.
Pelé 1957 és 1961 között
összesen 355 gólt szerzett,
ilyen mennyiségű gólt a legnagyobbak is csak életük végére hoznak össze.
Amíg a Santos elnöke vagyok,
addig Pelé nem eladó.
Nemzeti kincs, semmi pénzért nem adjuk el.
A Santos a Beneficával küzd meg a klubvilágbajnokságért.
Pepe passzolja Zitónak.
Átadja Pelének, a büntetőterületen van…
Pelé szenzációs gólt rúg! Gyönyörűséges!
Santos–Benefica 5 : 2.
A Santos világbajnok!
Szerencsésnek mondhattam magam, hogy velem voltak a fiúk a Santosban.
Rengeteg erőt adtak nekem.
Rengeteget.
SANTOS, BRAZÍLIA
Ha nem tudtok angolul, hozzám se szóljatok!
Ne mondj ilyet!
Ne már!
If you don't speak English, please.
Akkor hozzám se szóljatok!
Te, ne beszélj így velem!
Hogy lehetsz ilyen jó formában?
A mindenit, srácok…
Én dolgozom, ti meg itt zavarkodtok!
- De jól vagyok. - Jól vagy?
Menjünk!
N! Nézzétek, milyen jól vagyok!
Megmutassam? Eresszetek!
Álljatok félre! Nézzétek, milyen jól vagyok!
- Jól nézel ki. - Szóltatok?
Hogy kifarolt!
Ti vagytok a legjobbat!
Még a Nap is kisütött.
Szép napunk van.
Edu le akart barnulni.
- Isten hozta össze a csapatot. - Ezt a csapatot…
Isten hozta össze, ugye?
Hát nem hihetetlen?
Egy család voltunk.
Brazília egy dolgot mindenképp köszönhet a Santosnak:
amikor turnézni jártunk, megvertük
Olaszország, Németország és egész Európa legjobb csapatait,
az emberek Brazíliát éltették. Addig azt sem tudták, hol van.
Emlékszel, mikor Európában játszottunk?
Lula edző azt mondta: „Fenébe, Pelé megsérült!”
Azt mondta: „Tudod mit? Mivel minden csatárunk fekete, mint te,
Dorval felveheti a 10-es mezed,
és senki sem veszi észre a különbséget.”
Úgyhogy rajtam volt a 10-es mez,
de az emberek egyből kiszúrták, hogy nem Pelé az,
és azt skandálták, hogy „Pelé”
Elő kellett jönnöd a sérülésed ellenére.
Szerintem azt gondolták, hogy
- „Pelé olyan jóképű, ez nem lehet ő!” - Méghogy te jóképű!
Azt gondolták, hogy jóképű vagy? Ne már, öreg, szállj le a földre!
Te voltál a király, tudtuk.
De segíteni akartunk, kivenni a részünket.
Erről az egész királyságról…
Emlékeztek arra a párizsi bulira,
amikor énekeltem?
Ezt…
Miféle király vagyok én
Királyság és korona nélkül?
Kastély, királynő nélkül…
Kastély, királynő nélkül Céltalanul sodródva a világban
Legalább az énektudásod fejlődött!
Az volt a legjobb az egészben.
A hangod ugyanolyan pocsék.
Ne egyetek túl sokat, holnap meccs lesz!
Hát persze.
Chile!
Chi-chi-chi! Le-le-le!
Hajrá, Chile!
1962-ES VILÁGBAJNOKSÁG
Azt a világbajnokságot Pelé világbajnokságának is nevezhették volna.
A 22. születésnapjához közeledett,
tapasztalt volt,
a nemzetközi futball legnagyobb sztárja.
Pelé…
Pelé fantasztikus gyorsasággal vágta át a védelmet.
Ez az, pompás gól! Pelé óriási gólt lőtt!
Nagyon sokat vártunk tőle
az 1958-as teljesítménye után.
Ezután jött a második meccs Csehszlovákia ellen.
Pelé kapufát lő!
Pelé megsérült!
Az állás 0 : 0 volt…
ráadásul Pelé megsérült.
Nem tudom, mi történt.
Fiatal voltam, kölyök még.
Addig soha nem volt ilyen sérülésem.
Reméltük, hogy gyorsan felépül,
de arról a világbajnokságról kiesett.
Utat kérünk!
Hát, ilyen lapokat osztottak nekünk. Pelé helyét
Amarildo vette át.
Olvastam egy újságcikket ezzel a címmel: „Brazília Pelét siratja.”
És persze, itt, Brazíliában
Pelé hiánya tragédia volt.
De beszéltem Pelével, és azt mondta,
„Hé, kölyök!
BRAZÍLIA, 1961–1966.
eljött a te időd!”
BRAZÍLIA–CSEHSZLOVÁKIA DÖNTŐ
Ha lesérülsz, és idő előtt búcsút kell intened a világbajnokságnak,
azt nehéz feldolgozni.
De a többi játékosnak azt mondtam:
„Gyerünk, lépjünk túl ezen! A csapat nem egy játékosból áll.”
Zagallo bedobja.
A labda Amarildóhoz kerül.
Amarildo lehagyja Kvašňákot. Lő… Gól!
Brazília gólt szerez!
Brazília!
Brazília immár kétszeres világbajnok!
A játék után az öltözőben
éppen zuhanyoztam,
amikor teljesen felöltözve berontott, hogy megöleljen.
Bár nem játszott, lélekben ott volt a pályán,
szurkolt a sikerünkért.
A hetedik világbajnokság ezennel véget ért!
Brazília ismét győzött!
Ünnepeljünk!
Gyerekek, fiatalok és öregek!
Ünnepeljen az egész ország!
Az '50-es évek és a '60-as évek eleje
kétségtelenül az egyik legjobb időszak volt
Brazília történelmében.
Pelé felemelkedése
ahhoz a pillanathoz köthető, amikor Brazília modern országként létrejött.
Már nem csak mezőgazdasági exportőr volt,
hanem az ipar, a hatékonyság és a kultúra országa.
Olyan nemzet, amely hitt magában és a sikereiben.
Brazília többé nem csak a szebb holnapot remélte. Elérkezett a jövő.
Pelé pedig nem mellékszereplője volt ennek, hanem a főhőse.
Pelé, a király. Első jelenet, egyes csapó.
Pelé, tele a nappali emberekkel! Riporterek vannak a konyhában!
A szállója egyre híresebb!
Pelé akkor tűnt fel,
amikor a televíziózás népszerűvé vált.
Ennek a korszaknak a terméke volt.
Pelé! Gondoltál rá, hogy filmben szerepelj?
Nem, még nem gondoltam rá.
PELÉ, A KIRÁLY
Pelé már nem focista, hanem nemzeti intézmény.
Imádta, hogy bálványozzák.
Számára ez nagyon természetes volt,
mintha a génjeiben lenne.
Ez a termék nagyon menő!
Olyan erős, egészséges fiatal férfi benyomását keltette,
aki rengeteg gólt lő, és mellé vonzó személyiség is.
A nevével a benzintől kezdve a fogkrémig bármit el lehet adni.
- Egy vagyont keresett. - Pelé a labdarúgás első milliomosa.
- Ez milyen kávé? - Café Pelé.
Nagyon finom!
Te is tudod!
„Honnan jött?”
„Brazíliából.”
„Á, Pelé hazájából!”
Neki köszönhetően a brazilok büszkén mondhatták:
„Nem kell angolokra, németekre, franciákra és olaszokra felnéznünk.
A nyomunkba sem érnek,
mert ha a fociról van szó, mi vagyunk a jobbak.”
A futballal azonosítottak minket.
Szép idők voltak.
Azt hittük, a demokráciánk örökké fog tartani.
Sajnos nem így történt.
Brazíliában nőtt a nyugtalanság.
Goulard elnök támogatást kért egyre baloldalibb kormányának,
amit a közvélemény megtagadott.
Mégis, amikor a rezsim véget ért,
az rövid és vértelen katonai puccs eredménye volt.
Branco tábornok vezetésével a hadsereg fellázadt, és elfoglalta Rio de Janeirót.
Mi volt a puccs indítéka?
Brazíliát állítólag megszállták volna a kommunisták.
De ez egyáltalán nem volt igaz.
1964-ben esély sem volt arra, hogy Brazília kommunista országgá váljon.
A hadsereg viszont erre hivatkozott.
Az Egyesült Államok egyik terve szerint az amerikai kontinens diktatúráinak
ösztönzésével kívánták megakadályozni a szovjet kommunizmus terjedését.
Új Brazília formálódott.
Az '50-es és a kora '60-as évek minden öröme
elszállt.
Az ön számára hozott változást a diktatúra?
Nem, a labdarúgás ugyanúgy ment tovább.
Nem volt észrevehető különbség.
Számomra határozottan nem. Semmi sem változott.
Felkértek rá, hogy vállaljak
politikai szerepet,
de őszintén szólva
egyáltalán nem vágyom rá.
Az időm nagy részét a futball tölti ki,
ezért nem sok időm marad ilyesmire.
Ráadásul semmit sem tudok a politikáról.
Pelé egyszerűen elfogadta a rezsimet és együtt élt vele.
Tény, hogy jól akartak bánni vele,
mert felismerték, milyen fontos a hozzá fűződő kapcsolatuk.
Az ő élete egyszerűen folyt tovább a rendes kerékvágásában.
Nem szenvedett hátrányt.
Pelé, három évvel ezelőtt
azt mondta nekem, hogy meg szeretne állapodni.
Hogy látja ezt most, hogy szerelmes?
Nem mondtam el senkinek,
hogy barátnőm, komoly kapcsolatom van,
hogy az újságok ne írjanak róla
és ne váljon köztudottá.
Az első komoly barátnőm, akivel családalapításon gondolkodtam,
Rose volt, vele itt, Santosban ismerkedtem meg.
Kissé félénk voltam.
Összebarátkoztam az apjával,
és hogy megszerezzem az áldását, azt mondtam:
„Ha akarod, cipőt pucolok!”
Úgy gondoltam, ideje megállapodni,
így közelebb kerültem a családjához,
és végül összeházasodtunk.
Azért vettem el, mert kedveltem. Túl fiatal voltam.
Kedveltük egymást, jó barátok voltunk,
de az az őrült nagy szerelem…
Nem igazán volt meg köztünk.
Van közös hobbijuk?
- A tánc. - Én nem…
Szeretünk táncolni, lemezeket hallgatni.
Popzenét.
Igen?
Elég időt töltenek együtt a férjével?
Meg tudja osztani az idejét a foci és a család között, és ez segít.
Milyen volt a feleségének lenni? Ön szerint nehéz lehetett?
Szerintem nehéz lehetett. Úgy gondolom.
Még több szakmai feladatot vállaltam
a labdarúgáson kívül.
Szerződéseket írtam alá,
amelyekkel termékeket reklámoztam a világ minden táján.
Gyakrabban utaztam ilyen munkákért,
mint a futball miatt.
Ez megpróbáltatásnak tette ki a családom és a kapcsolatom.
Tisztában voltam ezzel.
Nehéz volt hűségesnek maradnia, miközben annyi lány közeledett önhöz?
Őszintén szólva igen.
Volt néhány viszonyom,
amelyből gyerekem született,
de csak később szereztem tudomást róluk.
Az első feleségem mindenről tudott. Soha nem hazudtam senkinek.
Éppen a reptéren vagyunk,
Edson Arantes do Nascimentóra, azaz Pelére várunk.
Pelé úr, bemutatná a feleségét?
Nem tudok franciául.
- Nem tud? - Nem.
Turistaként jár Párizsban?
Igen, turistaként érkeztem Párizsba, jól éreztem magam.
A feleségem kísért el.
Szívesen jövök máskor is, ha Isten úgy akarja.
Köszönöm! Ki az esélyes a következő világbajnokságon? Győzni fog Brazília?
Nehéz világbajnokság lesz Brazília számára.
Nehéz lesz.
Harmadik világbajnoki címünkért indulunk, minden csapat felkészült lesz.
- Mindent elkövetünk a győzelemért. - Köszönöm!
VILÁGBAJNOKSÁG – A CSAPAT-ÖSSZEÁLLÍTÁS KIHIRDETÉSE
Edson Arantes do Nascimento!
Beszélgettem a barátaimmal
a brazil szurkolókról,
akik szerint máris nyertünk.
Már transzparenseket is kaptunk
„háromszoros bajnokok” felirattal, a hotelnél aláíratták velünk.
Nem szeretem ezt. Erősen fokozza a ránk nehezedő nyomást.
Várjuk ki a végét!
A focimeccset csak a pályán nyerhetjük meg.
- Nyerünk, Pelé? - Ha Isten úgy akarja.
ANGLIA – 1966-OS VILÁGBAJNOKSÁG
Az volt az álmom, hogy megnyerem az angliai világbajnokságot.
Úgy gondoltam, Brazília nyerhet,
újra bajnokok lehetünk, azután visszavonulhatok.
Telnek a szürke hétköznapok a Cheshire szívében fekvő Lymm Hotelben,
a brazilok főhadiszállásán.
Természetesen a figyelem központjában, mint mindig, most is Pelé áll.
Mindenki beszélni szeretne Pelével,
de ő ugyanúgy mosolyog,
megválaszolja bárki kérdését.
Kérem, megmondaná…
Egy kicsit tud angolul.
Mit gondol az olyan védekező labdarúgásról,
amelynél szorosan fogják önt?
Nos, hát…
- Hozzászokott? - Muszáj lesz.
Hozzá kell szoknunk az ilyen játékmódhoz.
A labdarúgás régen hagyományosabb volt, látványosság, a szurkolóknak szólt.
Ma a csapatoknak a győzelem az első, és az, hogy ne kapjanak gólt.
A labdarúgás eldurvult, a csapatok agresszívebben játszanak.
- Köszönöm szépen! - Köszönöm, Pelé!
A legtöbb játékos először volt világbajnokságon,
köztük én is.
Pelé Brazília és a világ legjobb játékosaként a vezetőnk volt.
BRAZÍLIA, 1964–1982.
Ezért az ellenfeleink taktikaként
kidolgoztak egy rendszert arra, hogy fogják Pelét,
kiiktassák őt mint veszélyforrást.
BRAZÍLIA–BULGÁRIA CSOPORTKÖR
És már kezdődik is Brazília első mérkőzése az 1966-os kupán.
Pelé elesik.
Pelé ismét elesik.
A labdarúgás ma már más.
A labdarúgás eldurvult,
több a fogás,
a csapatok jobban koncentrálnak a védekezésre.
Gyakran hallani, hogy „Célozzuk meg Pelét! Küldjünk rá három játékost!”
Ott van Pelé…
És gól!
Pelé gólt szerez Brazíliának.
A brazil világbajnokok
győzelemmel kezdenek.
Csodálatos focimeccs!
BRAZÍLIA–MAGYARORSZÁG CSOPORTKÖR
Szép esélye van.
Be kell lőnie! Gólt lőtt Magyarország javára!
Csodálatos gól!
Íme Farkas János csodás gólja, nagyszerű gól!
Brazília első alkalommal szenved vereséget világbajnoki mérkőzésen,
amióta Magyarország 1954-ben megverte őket.
Úgy tűnik, nagy hangsúlyt fektetnek a testi jellemzőkre,
különösen a sztárjátékosok esetében.
Ez a brazilok legfontosabb mérkőzése,
amióta négy évvel ezelőtt megnyerték a döntőt.
BRAZÍLIA–PORTUGÁLIA CSOPORTKÖR
- Eusébio… - Szép futás Eusébiótól.
Remek lövés, bent van!
Nincs leshelyzet, így Portugália vezet egy-nullra.
Ott van Torres…
És még egy! Eusébio!
A brazil világbajnokok bajban vannak.
Akár ki is eshetnek.
Silva.
Pelé.
Jaj, már megint… Szabálytalan!
Kétszer is elkapták. A bíró először elengedte.
Nagyon szomorú látvány.
A világ legjobb focistája pályán kívül.
Szavamra, ebben a percben…
a braziloknak olyasvalaki kell, mint Pelé!
A bírói munka színvonalát siralmasnak láttam,
és a silány bíráskodás eredményeként
minden játékban
egyre több erőszak ért minket.
A BRAZIL LSZ ELNÖKE
Nyolc nap alatt több sérült játékos volt, mint máskor nyolc év alatt.
BRAZIL CSAPATORVOS
Ez már mond valamit.
Igen, azt hiszem ez egy királyság végét jelenti.
Eusébio…
Azt a mindenit!
És a világbajnok brazilok
most már biztosan kiestek a versenyből.
Pelét mondhatni kiverték a világbajnokságról.
A brazilok nem örülhetnek a történteknek.
A címet 1958-ban Svédországban szerezték, 1962-ben újra elnyerték.
Favoritként kezdték ezt a versenyt,
most viszont már a selejtezőn távoznak.
Ön személyesen is azt nyilatkozta a sajtónak,
hogy ez volt az utolsó világbajnoksága.
Ezt nem hagyhatjuk, a világnak szüksége van a játékára!
Szükségünk van arra, amit a világ legjobb játékosaként
a szurkolóknak nyújt. Igaz ez?
Igaz. Már többször kérdezték ezt tőlem, úgyhogy hadd szögezzem le:
nem szeretnék világbajnokságon játszani, nincs szerencsém a világbajnokságokkal.
Ez már a második olyan kupa volt, amelyen mindössze két játék után lesérütem.
Ez megrázta az országot.
Minket, játékosokat is megrázott.
Miért lép ki Pelé a nemzeti válogatottból,
amikor elég fiatal ahhoz, hogy még két-három világbajnokságon játsszon?
Sokkoló volt, hogy így kiebrudaltak a világbajnokságról.
Azt mondtam: „Öregem…
Mi lesz? Most mit csinálok?”
Azt gondoltam, ezzel véget vethetek a pályafutásomnak.
Feldúlt voltam, el akartam búcsúzni.
Le volt sújtva.
Nehéz volt rábírni, hogy újra játsszon.
Nagyon maga alatt volt akkoriban.
Ön szerint mihez fog kezdeni?
Szerintem még két-háromszor játszik a csapatának, ahogy mondta.
Utána csak szórakozásból focizik majd,
mert szeret játszani.
Tehát ami a világbajnokságot és az európai focit illeti,
talán utoljára láttuk a nagy Pelét?
Azt hiszem, igen.
Brazília nagyon gyengén játszott Angliában 1966-ban.
Az ország már diktatúra alatt állt,
de a helyzetet tovább rontotta az 5-ös számú intézményes törvény.
Ez volt a hírhedt AI-5, amelyet 1968-ban kényszerítettek ránk.
Őexcellenciája, a köztársasági elnök
olyan intézményes törvény bevezetése mellett döntött,
amely a kormány számára megadja a szükséges eszközöket ahhoz,
hogy biztonságot, rendet és békét teremtsen.
Minden elképzelhető szabadságjogot elvett.
ÍRÓ
Bárkit letartóztathattak
alapos indok nélkül.
Az emberek egyszerűen eltűntek.
Az volt a feladatom, hogy aláírjam az AI-5-öt.
A DIKTATÚRA KORMÁNYTAGJA
Egyesek szerint emberek kínzására használták fel.
Kétségkívül,
mert ha az ember hatalmat kap,
ő az egyetlen állat, amely képes megölni a saját fajtáját.
Médici tábornok volt a diktátor
a kínzás és a gyilkosságok legsúlyosabb időszakában.
Bátran kijelenthetjük, hogy Médici volt Brazília legkegyetlenebb diktátora.
MAGAZINSZERKESZTŐ
Tisztában volt vele, hogy a futball megragadja az embereket.
Így megszokottá vált, hogy Médici tábornok
vasárnaponként focit néz, és a rádiót a füléhez tapasztja.
Miközben valahol máshol politikai foglyokat kínoztak,
a tábornok a „rendes fickó” képét alakította ki magáról.
Le a diktatúrával!
GYILKOSOK
Mit tudott minderről akkoriban?
Tudott az akkor történt kínzásokról?
Ha azt mondanám, hogy nem tudtam semmit,
akkor hazudnék.
Az hazugság lenne.
Sok mindenről soha nem értesültünk,
más dolgokról nem tudtuk biztosan,
hogy az igazak voltak-e vagy sem.
A Santos körbeturnézta a világot. Épp Európában vagy máshol lehettünk,
sehogyan sem deríthettük ki, igazak-e a hírek.
Itthon, Brazíliában mindig szóltak nekünk,
hogy legyünk óvatosak, ne hagyjuk el a hotelt.
Aggódtam.
Milyen volt a kapcsolata az egyes kormányokkal?
Azt ajtóm mindig nyitva állt.
Ezt mindenki tudja.
Ez akkor is így volt, amikor nagyon rosszul álltak a dolgok.
Mindig felkerestek, hogy álljak az egyik oldalra.
Nem tudom, melyik politikai oldalon állt…
de Pelé soha nem azonosította magát a kormánnyal.
Mindig is felette állt mindennek.
Minden országnak kell hős.
Az embereknek hinniük kell valamiben.
Az összetartozás érzése
fontosabb lehet a hétköznapi küzdelmeknél,
és a sport ehhez tartozik.
Az emberek nem a politikára figyeltek,
hanem arra, ami a legtöbbet jelentett nekik,
arra, hogy éljék az életüket.
Pelé segített ebben.
Pelé eredményei egybeforrtak a nemzeti dicsőséggel.
Bárki legyen hatalmon,
a diktatúra hasznot húz belőle.
A demokrácia is.
Gól!
Pelé!
Itt van velem Pelé,
hogy exkluzív interjút adjon nekünk.
Pelé! De izgalmas!
Részemről az öröm, nagyon meghatódtam.
Főleg, ha figyelembe vesszük a mai naphoz fűződő elvárásokat.
El sem képzelheti, hogy érzem magam.
Ez az a labda.
A labda, amellyel az 1000. gólt rúgta.
Ez az egyetlen ilyen a világon,
mert egyetlen játékos sem ért még el ilyen eredményt.
VASCO–SANTOS, 1969. NOVEMBER 19.
Pelé nevét most jelentették be itt, a Maracanã stadionban!
Leírhatatlan érzés.
Mutasd, Laerte!
Mutasd meg az embereket, akik a királyt ünneplik!
A világ első sportolóját,
aki elérheti az 1000 gólt.
Gratulálok, Pelé! Gratulálok, Brazília!
Tizennégy perc van hátra, talán először láthatjuk…
Átlövés, ott megy Pelé… Büntető!
Ezért egyértelműen büntető jár!
Büntetőrúgás!
Ebben az elkeseredett küzdelemben csak a labdarúgás maradt számunkra.
Így menekültek a brazil emberek a valóság elől.
Pelé személyében pedig páratlan vezetőt és hőst találtunk.
A stadionnak Pelé kell! A világ legnagyobb stadionja
a világ legnagyobb focistájára vár.
Íme Pelé, az évszázad gólja már a lábai előtt hever.
Felvetődött bennem a kérdés, hogy ha a kapus kivédi
vagy a labda kapufát ér, akkor hol lesznek a társaim.
Senkit sem láttam.
Körbenéztem…
Mindenki mögöttem volt.
Remegett a lábam. Azt mondtam magamban:
„Nem ronthatom el a büntetőt!”
Pelé tündöklő csillag volt
a brazíliai élet sötét égboltján.
Annak a lehetőségét jelképezte, hogy Brazília
igazságosabb és boldogabb országgá váljon.
Ezt képviselte Pelé.
Pelé, az egész szerkesztőségünk nevében
örökké hálásak leszünk önnek azért,
amit Brazíliáért tett,
és hogy népszerűsíti a sportágat, népünk lelkét!
Pelé, élvezze a jól kiérdemelt pihenést!
Önnél jobban senki nem érdemelte ki.
HÁROM NAPPAL KÉSŐBB, BRAZÍLIA
Ott volt minden fontos ember, akit csak ismertem…
Ha azt mondták volna nekem, hogy bármelyikük is
velem akar ebédelni vagy csak találkozni szeretne,
elfogadtam volna a meghívást, ha tehetem.
Nem okozott problémát.
Azt mondták, hogy az elnök látni akar, gratulálni szeretne,
így elmentem hozzá.
Soha nem kényszerítettek semmire. Soha.
Sokakat kevésbé érdekelt az, hogy mit tett a pályán,
mint az, hogy mit tett azon kívül.
A pályán kívül a politikai állásfoglalás hiánya jellemezte.
Abban a történelmi pillanatban ez ellene dolgozott.
Szeretem Pelét, de ettől még kritizálhatom.
A magatartását szolgalelkűségként értelmeztem
egy alázatos fekete fickótól, aki mindent elfogad,
BRAZÍLIA, 1967-1977.
nem szól vissza és nem kérdőjelez meg, nem ítél el semmit.
A mai napig ez az egyik bírálatom vele szemben,
mert Pelé egyetlen nyilatkozata is sokat jelentene.
Különösen Brazíliában.
A személyéből adódóan
nem fordíthatott egyszerűen hátat az elnöknek.
Erre azt mondhatnánk, Muhammad Ali másként tett.
És valóban.
Én pedig üdvözöltem ezt.
Azt mondják, valahányszor a ringbe lépek, bizonyos értelemben háborúba megyek.
Rengeteg különbség van a között,
hogy valaki a ringben küzd vagy Vietnamban háborúzik.
Muhammad Ali tudta, hogy letartóztathatják a behívó elutasítása miatt,
de nála nem állt fenn a rossz bánásmód vagy a kínzás veszélye.
Pelé nem lehetett biztos benne.
Ugyan már!
A diktatúra az diktatúra.
Csak azok tudják, milyen ez valójában, akik átélték.
Nem hiszem, hogy bármit is másként csináltam volna.
- Miért? - Nem lehetett.
„Mit csinált a diktatúra alatt?
Melyik oldalon állt?”
Ön egy kicsit beleragad ezekbe a dolgokba.
Brazil vagyok. A legjobbat szeretném a népemnek.
Nem voltam Superman, sem csodatévő.
Csak átlagember, akinek Isten tehetséget adott ahhoz, hogy focista legyen.
De teljesen meg vagyok győződve a felől,
hogy Brazíliának többet nyújtottam a futballal,
azzal, hogy magamat adtam,
mint sok politikus azzal, amiért fizetik őket.
ISTEN HOZTA NEMZETI ARANYCSAPATUNKAT TRESÓPOLISBAN!
HAJRÁ, ARANYCSAPAT!
A brazil diktatúra legszélsőségesebb időszaka volt.
Többek között az elnyomás, a cenzúra, valamint a szólásszabadság
és a szabad mozgás korlátozásának csúcsa.
ZENÉSZ
Mindezek közepette
a szépség és a remény,
a pozitív és felpezsdítő érzelmek oázisa volt
az 1970-es világbajnokság.
Az 1966-os angliai világbajnokságon elszenvedett kudarc óta
felbolydult a nemzeti válogatott.
A világbajnoki cím megszerzése ekkor már…
kormányzati kérdés.
A nemzeti válogatott technikai személyzete
szinte kizárólag katonákból állt.
Fasiszta szlogeneket gyártottak.
„Brazília – szeresd vagy távozz!”
„A ország megállíthatatlan.”
Nacionalista eufória uralkodott el a lehető legrosszabb formában,
a diktatúra ösztönzésével.
Pelé nem szívesen beszél róla, de érkeztek olyan üzenetek a rezsimtől,
hogy jobban teszi, ha játszik a világbajnokságon.
Ez mondhatni…
az elnök személyes ügyévé vált.
Miért?
Mert ha az emberek boldogok,
akkor a kormány is az.
Érzett nyomást a kormány részéről a visszatérésre?
Mindig.
Mindig kaptam ajánlatokat arra, hogy beszéljek a kormánnyal,
a törvényhozókkal, a kormányzókkal…
Mindig voltak, akik szerették volna, ha visszatérnék.
Tépelődtem.
Nem akartam játszani az 1970-es világbajnokságon.
Nem akartam újra keresztülmenni azon, amin Angliában átéltem.
Kétségeim voltak.
Aggasztott, de azért hiányzott is.
Szerettem volna, hogy emlékezzenek rám.
Ennyi az egész.
Ez az utolsó világbajnokságom.
Hé, király! Visszatérsz még valaha?
De ha itt ülök, és azt mondom, hogy
„A brazil emberekért térek vissza az 1970-es világbajnokságra…”
Nem, akkor hazudnék.
Magamért tértem vissza.
A BRAZIL CSAPAT EDZŐTÁBORA
Csinálj gyors visszapasszolást!
Aki majdnem akkora bálvány, mint maga Pelé,
az João Saldanha, aki a felkészíti a brazil csapatot a mexikói bajnokságra.
A brazilok próbálják szervezetté tenni megfoghatatlan nagyságuk,
korszerűsíteni a stílust.
Mexikóban csak úgy van esélyük Európa legjobbjai ellen, ha ez sikerül.
Saldanha úr! A labdarúgás számos jól értesült kritikusa szerint
a labdarúgás önök által képviselt stílusát átvették és meghaladták
az európai csapatok. Egyetért?
Nem könnyű megváltoztatni a nemzeti jelleget.
BRAZIL CSAPATKAPITÁNY
Kockázatos lehet.
De talán még van időnk változtatni.
Ha van időnk változtatni,
akkor játszhatunk úgy, mint önök…
Mármint szervezetten.
Hogy jellemezné Saldanhát annak, aki nem ismeri?
BRAZÍLIA, 1964–1972.
Kész őrült volt a pasas!
De különben nagyon jó srác.
Sokat követelt.
Az sem érdekelte, ha te vagy Pelé, a labdarúgás királya.
Ugyanazt várta el mindenkitől.
Ami a jó oldalát illeti,
nem volt gyáva, nem félt semmitől.
Csak néha olyasmit mondott, amire nem volt semmi szükség.
Hülyeségeket beszélt.
De ő akart lenne a nagy ember.
Személy szerint,
ha engem kérdez arról, hogy értett-e a labdarúgáshoz,
azt mondanám, hogy nem értett hozzá.
„João, mi lenne, ha ezt és ezt csinálnánk?”
„Én vagyok az edző, én irányítok!”
„Persze, csak beszéljük meg…”
Sok olyan döntést hozott, amiről láttuk,
hogy nem lesz jó vége.
Pelé, Saldanha megmutatta a terveit,
ön középcsatár lenne.
Azt kedveli, nem?
Nem az a gond, hogy nem kedvelem,
de a jelenlegi formámban
támadóbb állást is elfoglalhatnék.
Az a helyzet…
hogy tizenöt évig beljebb játszottam,
ha azt kérik tőlem, hogy hirtelen változtassam meg a játékmódom,
az nem fog menni.
Valami nem stimmelt.
Saldanha sokszor összetűzésbe került Pelével edzés közben.
Egyszerűen nem jöttek ki.
Beszéltek egymással? Mi a helyzet?
Mivel João Saldanha szeretett feltűnősködni,
interjút adott egy újságírónak arról,
hogy aggódik,
mert szemvizsgálaton estem át,
és szerinte nem látok jól.
João Saldanha nagyon különc és kiszámíthatatlan egyéniség volt.
Ezt szeretettel mondom, nagyon jó barátok voltunk.
Nem vetette meg az ügyes hazugságokat.
De őszintén szólva nem tudnám megmondani, miért agyalta ki azt a történetet,
hogy Pelé rövidlátó és nem tud játszani.
Saldanha azt mondta, vak.
Hergelni, azt tudott.
Azt mondta: „Nem jó semmire.
Vak. Nem lát.” Bassza meg…
Pelé dühöngött.
Állítólag problémája volt a látásával.
Ez az információ
João Saldanha edzőtől érkezett.
Hogyan reagált erre?
Ez szerintem…
rosszindulatú volt tőle.
Nyilván ki akart szúrni valakivel,
és sikerült is vihart kavarnia.
Saldanha ragaszkodott hozzá, hogy Pelét pihentessék,
erőt gyűjtsön Mexikóra.
Saldanha ki akarta ejteni Pelét, de a brazil LSZ nem engedte,
Azt mondtam: „Az óvatosság kedvéért kiteszem.”
Erre a szövetség: „Kérjük, ne tegye!”
- Más szóval üzleti okból… - Igen.
…a brazil csapatkapitány egyszerűen nem teheti ki Pelét?
Így van.
Nálad van minden idők legjobb játékosa,
de te a kispadra száműznéd?
BRAZÍLIA, 1965–1978.
Még ha olyan szörnyű játékos is, mint amilyennek mondja,
nem számít, játszania kell!
Szóval voltak viták, veszekedések,
és mozgalom indult, hogy kitegyék Saldanhát a válogatottból.
Amikor a brazil LSZ állást ajánlott,
sokan mondták, hogy mást kellene keresniük.
Ezt véleményszabadságnak nevezem. Nem vagyok gyerek,
nem mondok le.
A kormány nem csak azért mozgatta meg a szálakat,
hogy Pelé a pályára kerüljön,
a labdarúgásba is beavatkoztunk.
Sok közös van bennünk az elnökkel.
Mindketten déliek vagyunk, a Grêmiónak szurkolunk
és szeretjük a focit.
De nem én választom a minisztereit, és nem az elnök válogatja a csapatom,
így jól megértjük egymást.
Amikor megnéztük az interjút, már tudtuk,
hogy hamarosan a plafonig ér majd a szar.
Elkerülhetetlen volt.
Kirúgták Saldanhát.
A globális nyilvánosság kereszttüzében, a Maracanã stadion sajtótájékoztatóján
bemutatták az új főnököt, Mário Zagallót.
Azt a Zagallót, aki 1958-ban Pelével játszott Brazíliáért Svédországban.
Két hónappal a bajnokság előtt vettem át az ügyet.
BRAZIL KAPITÁNY, 1970–1974.
Pelé azt mondta, hogy dühös…
Tele voltak az újságok azzal,
hogy Saldanha szerint vak.
Válaszolni akar a bírálatokra.
Edzés közben Zagallo odajött hozzám, és megkérdezte, mi a gond,
miért nem szerelek. Azt mondta, nem vagyok önmagam.
Igaza volt.
Aggódtam magamért.
Jó formában akartam lenni.
Az első edzésünkön
a vállamra tette a kezét,
és azt mondta: „Zagallo…
Ne szórakozz velem!”
Azt feleltem:
„Páratlan játékos vagy.
Soha nem ejtenélek ki.
Segítesz megnyernem a világbajnokságot!”
MEXIKÓ, 1970-ES VILÁGBAJNOKSÁG
BRAZÍLIA
Végre megkezdődhet az 1970-es világbajnokság.
Pelé itt, Mexikóban próbálja visszaszerezni a világbajnoki hírnevét,
amelyet négy éve Angliában elvesztett.
Pelé 29 éves, ez a negyedik világbajnoksága.
és nagyon szeretné, ha a legsikeresebbje lenne.
Angliában azt hallottuk, hogy a nagy Pelé, akinek sok millió csodálója van Angliában,
talán nincs jó hangulatban a világbajnoksághoz.
Rájárt a rúd a legutóbbi világbajnokságon,
amikor gondja akadt Portugáliával és Bulgáriával.
Milyen hangulatban van most, hogy elérkezett a negyedik világbajnoksága?
Örömmel társalgok Pelé hangulatáról,
mivel volt szerencsém egy csapatban játszani vele '58-ban és '62-ben.
Most pedig edzőként
úgy látom, hogy Pelé ugyanaz a fiú maradt
aki segített megnyernünk a két világbajnokságot.
BRAZÍLIA–CSEHSZLOVÁKIA CSAPATKÖR
Gyönyörű labdajáték.
És van rá esély! Pelé fölé rúgta!
Pelé erőnléte olyan szintre zuhant,
hogy másként is foghatják, mert már nem a régi önmaga.
Nézzék Petráš átütését…
Édes jó istenem!
Gól!
Óriási meglepetés!
Jellemző a brazilokra, megint izgulhatnak.
Ez a pillanat egész Dél-Amerikát megrázza majd.
Brazília teljesen hitelét vesztette.
A brazilok abban sem hittek, hogy túljuthatnak a csoportkörön.
Ám Pelé most megindul Brazíliáért.
Tostão.
Túlszaladt labda.
Pelé, Tostão a bal oldalához közelít. Tostão, Pelé a visszaadásért megy.
Nehéz helyzet.
Megadták a büntetőt.
Pelé…
Rivellino! Micsoda gól!
Micsoda gól! Rivellino!
Ekkor kezdte…
újra jól érezni magát.
Kuna viszi a labdát,
de Pelé megint átveszi.
Jól meg kell dolgoznia érte, Hrdlička sokáig a nyomában.
Még mindig Pelénél.
Még mindig… Jairzinho. Tostão!
Hát, ez merész átütés volt Pelétől.
Az intelligenciája, az önbizalma… Látványos volt.
Pelé kezdeményezte a futball történelmének legelképesztőbb kihagyott helyzeteit.
Ma már sokan lőnek a felezővonalról, de ő próbálta meg először.
Ráadásul világbajnokságon.
Mintha megszabadult volna egy tehertől.
„Íme, a király! Én vagyok a király!”
- Gérson. Ott fut Pelé… - Beíveli Pelének…
- A mellkasával üti… - Pelé!
Bent van! Ez aztán a mesterfogás!
Gól!
Pelé!
A 10-es szám!
Brazília!
BRAZÍLIA–CSEHSZLOVÁKIA 4 : 1
A mindenit, remekül játszottak!
De az egy meccs volt.
A világbajnoki címhez több kell.
Szerintem Anglia
a nagy esélyes.
Az angolok a címvédők,
így természetesen ők a favoritok.
Brazília viszont mindent belead.
Angol–brazil mérkőzés.
Pelé, Jairzinho, Bobby Moore, Bobby Charlton. Ígéretes!
ANGLIA
BRAZÍLIA–ANGLIA CSOPORTKÖR
Tudtuk, hogy nehéz lesz az angolok elleni mérkőzés.
Tanulmányoztuk a játékmódjukat és a védekezésüket.
Mindenki azt mondta, hogy bárki is nyerje a mérkőzést,
az a döntőig juthat.
A világbajnokok és a korábbi világbajnokok.
Jairzinho…
Cooper a helyén maradt.
Pelé!
Micsoda védés!
Nem hiszem, hogy kevesebb futballtechnikát alkalmaz.
A gondolkodóképessége felülmúlhatatlan.
ANGLIA KAPITÁNYA
Hogy változott-e a kondíciója,
vagy hogy ugyanannyi energiát visz-e a játékba, nem tudom.
Pelének meggyűlik a baja Mulleryvel. Mullery szorosan követi.
Nem kisfiúknak való mérkőzés.
Sűrűn adogatják egymásnak a labdát.
Hamisítatlan állóképesség- és erőpróbának bizonyulhat.
Rivellino. Aki bal lábbal rúgott.
Játék a javából! Micsoda lövés! Micsoda védés!
Úgy tűnik, Sir Alf Ramseyt egyre jobban aggasztja
ez a mérkőzés.
A szurkolók máris hangosan skandálják Brazília nevét.
A brazilok belehúztak,
jól megdolgoztatják az angol védelmet.
Tostão!
És itt jön Pelé!
Pelé vitte a labdát.
Az összes védő körbevette, elzárták az útját,
én viszont kintről érkeztem.
Már jó ideje látott.
Jairzinho!
Gól!
Életem legünnepeltebb gólja volt.
Egy–null Brazília javára.
BRAZÍLIA–ANGLIA 1 : 0
A hatalmas stadiont bevisszhangozzák a tömeg Brazíliát éltető kiáltásai.
Brazília legyőzte a világbajnokot.
Látványos volt és gyönyörű, akár egy sakkjátszma.
Nyertünk! Bassza meg, de jó volt!
Még erősebbé váltunk.
1970 áldás volt.
Fantasztikusan összetartó csapat voltunk.
A játékosok közti csetepaték nem voltak mindennaposak.
BRAZÍLIA–ROMÁNIA CSAPATKÖR
Az országunkat képviseltük.
Nemcsak rólunk szólt, hanem minden brazilról.
Minden győzelem a brazilokért volt. És folytattuk.
Írtam az 1970-es világbajnokságról, de leszögezném,
hogy elleneztem a diktatúrát Brazília ellen mentem szurkolni.
Úgy képzeltük, ha Brazília nyerne,
az megerősítené a diktatúrát, ezt pedig egyikünk sem akarta.
A futball viszont az érzelmekre hat.
Megfeledkezel az elveidről, amint gurul a labda.
Nem tehettünk mást, a csapatunk mögé álltunk.
BRAZÍLIA–PERU 4 : 2, NEGYEDDÖNTŐ
Ha Brazília hozza a formáját, akkor csak egy jó csapat verheti meg.
És nem akarunk Brazíliában lenni, amikor ez bekövetkezik.
Egy mérkőzés választott el minket a világbajnoki döntőtől,
de egész Brazília kétségbe esett.
„Persze, jól teljesítünk, Pelé remekül játszik
és Gérson is, de Uruguay az ellenfél…
Uruguay. Tudjuk, hogy megy ez!”
Nem felejthetjük el, hogy a Rio de Janeiróban rendezett
1950-es világbajnokságon
Uruguay győzte le az esélyes Brazíliát
és szerezte meg a világbajnoki címet.
A labdarúgás, mint tudjuk, kiszámíthatatlan,
de akár a 20 évvel ezelőtti események is megismétlődhetnek az elődöntőben.
BRAZÍLIA–URUGUAY ELŐDÖNTŐ
Lefekvés előtt imádkoztam:
„Vajon jól sikerül a holnapi nap?”
A pszichológiai tényezők valóban hatást gyakorolhatnak az emberre.
Brazília eddig szokatlanul csapongó módon adogatja a labdát.
Nem a Peru ellenében sziporkázó brazil csapatot látjuk.
Morales Uruguay színeiben.
Szép átlövés! Cubilla!
És bemegy a labda! Cubilla!
Ez most nagy gond Brazíliának.
Az ember egyszerűen elveszíti a fejét. Nincs magyarázat.
Pelé épp előtte van.
Pelé a visszapasszolásért megy.
Nagyon bonyolult helyzet.
Hét perc a félidőig.
Brazília számára minden perc növeli az aggodalmat.
Tostão.
Clodoaldo közepére megy a visszarúgásért, és tessék!
Micsoda gól!
Clodoaldo!
Szerencsésen egyenlítettünk 1 : 1-re.
A félidőben lelkesítő beszédet tartottam nekik:
„Mindenkinek a legjobbat tudása szerint kell játszania,
nem úgy, mint az első félidőben!
Nincs több mondanivalóm.”
Ha nem jól alakulnak a dolgok, aggódni kezdesz,
de a lényeg az, hogy tovább kell menned.
Pelé!
Tostão a bal oldalán.
Pelé menekülőben, három embert kell leráznia.
Megbotlott, büntetőterületen van! Kibuktatták? A bíró kiparancsolja.
Kétlem, hogy egyetlen Pelé lett volna a pályán,
mert úgy tűnt, mintha hárman lennének.
Superman visszatérése volt.
Pelé visszarúg egy indítást! Micsoda lövés!
A pályán átalakult.
A győzelem többé nem képezte vita tárgyát a száméra.
Jairzinho, Pelé…
Jairzinho. Megkörnyékezi Matosast!
Behúzza!
Gól!
Három–egy! Teljesen bebiztosították a játékot.
Rivellino!
Pelé elhúz, gyönyörűen passzolnak neki.
Megkerüli a kapust. Hagyja gurulni!
És lő… Nem!
A legpazarabb csel!
Már tudjuk, miért nevezik ezt az embert királynak,
miért ismerik a világ legjobb focistájaként.
Brazília bekerült a világbajnoki döntőbe. Legyőzték Uruguayt.
BRAZÍLIA–URUGUAY 3 : 1
Tudtam, hogy készen állok a játékra,
de a sportolás mindig kétségekkel jár.
Még a legjobbak is idegeskednek időnként?
Nem időnként, állandóan.
Amikor már közel jártunk a stadionhoz,
kinéztem az ablakon.
Láttam a brazil zászlós szurkolókat,
kiabáltak: „Brazília! Pelé!”
Megkönnyeztem őket.
Abba akartam hagyni a sírást, de nem ment.
Én voltam a legidősebb játékos,
nem akartam, hogy a többiek azt gondolják: „Ő meg miért sír?”
Egyszerűen meghatódtam. Elárasztottak az érzelmek:
„Istenem, ez az utolsó világbajnokságom! Készíts fel rá!
A segítséged kérem az utolsó világbajnokságomhoz!”
Elnézést kérek…
Nem tudtam elfojtani.
BRAZÍLIA–OLASZORSZÁG, AZ 1970-ES VILÁGBAJNOKSÁG DÖNTŐJE
Itt jönnek a csapatok.
Pelé…
második világbajnoki döntőjén játszik.
Az első alkalommal mindössze 17 éves volt.
A stadion zsúfolásig megtelt.
Ez az elképzelhető legnagyobb sportesemény.
Legfeljebb elképzelésünk lehet arról, mit várnak a mérkőzéstől
otthon, Brazíliában.
És már indul is az 1970-es világbajnokság döntője.
Nem érdekelt, hogy gólt rúgjak vagy jól játsszak Olaszország ellen.
Csak azt akartam, hogy nyerjünk.
Ha Isten úgy akarja, jól játszom.
Pelé feléjük ugrik és lefejeli.
Egy–null Brazíliának.
Szüksége volt 1970-re.
Szüksége volt az Olaszország ellen befejelt gólra.
A levegőbe kellett ráznia az öklét.
Figyelmeztető jel viszont, hogy a háború óta minden világbajnoki döntőn
az vesztett, aki az első gólt szerezte.
Itt van Boninsegna…
Boninsegna gólt lőtt! Szörnyűséges hiba!
Boninsegna egyenlített!
Carlos Alberto keresztbe passzol, Pelé becsusszan…
Túlszaladt.
Egyetlen másodpercet késett!
Semmi köze a félelemhez,
inkább a felelősségről van szó.
Ha a válladra veszed a felelősség súlyát,
akkor az nyomot hagy az érzelmeiden.
- Jairzinho. - Leadja Jairnek.
Vezeti, próbálja bevinni.
Gérsonra hagyja a gólhelyzetet…
Pompás gól, gyönyörűséges!
Gérson hatalmas gólt lő!
Brazília gólt szerez!
Gérson, 8-as mez!
Gérson első gólját lövi a versenyen.
Huszonegy perc letelt a második félidőből.
Mindig bátorított minket,
segített elhinnünk, hogy mi is olyan nagyok lehetünk, mint amilyen ő volt.
Pelé átadja Jairzinhónak.
És berúgja!
Brazília gólt lő!
Jairzinho megszerzi Brazília harmadik gólját!
Brazília karnyújtásnyira van a világbajnoki címtől!
Pompás anyag.
Egymásnak adogatják, csak hogy sorra vegyük őket.
Jairzinho a 7-es mezben.
Pelé! Carlos Alberto megy fel a jobb oldalon…
És itt a negyedik gól!
Igazi felüdülést jelentő labdarúgást láttunk!
BRAZÍLIA–OLASZORSZÁG 4 : 1
Megkönnyebbülés volt.
Szerintem egy diadal legnagyobb hozadéka nem a győzelmi kupa,
hanem a megkönnyebbülés.
Háromszor kiáltott fel az öltözőben,
még mindig libabőrös leszek tőle.
Azt kiabálta: „Nem halok meg!”
Mi mást kívánhatott volna Pelé?
Pelé volt minden.
Minden, amit csak el lehet képzelni.
A győzelmet akarta örökségül hátrahagyni.
Elérte, amit kitűzött maga elé,
és hála Istennek, hogy így lett!
Pelének sikerült egybeforrasztania sikerét Brazília sikerével.
Mintha brazil zászlóval a kezében vonult volna háborúba.
Az ő legendája a mi legendánk.
Az 1970-es világbajnokság volt életem legjobb időszaka,
de az országnak még fontosabb volt…
mert ha Brazília veszít 1970-ben, minden rosszabbra fordult volna.
Az egész ország fellélegzett, amikor megszereztük a bajnoki címet.
Mert 1970 sokkal többet jelent Brazíliának, mint a futballnak.
Ehhez kétség sem fér.
A diktatúra persze kihasználta a diadalt,
de a brazilok a világbajnoki győzelmet soha nem tulajdonították
véreskezű diktátorunknak, Garrastazu Médici tábornoknak.
Azt kell látni, hogyan szerepel a győzelem a történelmi emlékezetben.
Nem Médici győzelmeként.
Pelé győzelmeként.
BRAZÍLIA 1985-IG DIKTATÚRA MARADT.
PELÉ 1971-BEN JÁTSZOTT UTOLJÁRA BRAZIL SZÍNEKBEN, 30 ÉVESEN.
Több ezer fehér sállal búcsúztatják Pelét
az utolsó Brazíliáért vívott mérkőzésén.
MÉG MINDIG Ő TARTJA BRAZÍLIA GÓLREKORDJÁT.
ÉLJEN A KIRÁLY!
HÁROM ÉVVEL KÉSŐBB BÚCSÚT INTETT A SANTOSNAK.
Elragadtatott szurkolói a világ összes nyelvén kiejtik a nevét:
Pehle, Peely, Pelé, Pele.
Bármilyen nyelven szóljon, ez minden idők legnagyobb brazil játékosának neve.
PÁLYAFUTÁSA BEFEJEZÉSEKÉNT AZ EGYESÜLT ÁLLAMOKBA VITTE A FOCIT.
A NEW YORK COSMOS CSAPATTAL.
Love!
I love!
Thank you very much. Köszönöm szépen!
PELÉ GÓLREKORDOT ÁLLÍTOTT FEL AZ 1367 JÁTÉKBAN SZERZETT 1283 GÓLLAL.
AZÓTA IS Ő AZ EGYETLEN JÁTÉKOS, AKI HÁROMSZOR NYERT VILÁGBAJNOKSÁGOT.
A feliratot fordította: Poór Anikó